कर्मचारियों को पदोन्नति के अवसर मिलें
झालावाड़| पंचायतीराजमंत्रालयिक कर्मचारी संगठन की ओर से सीएम के नाम कलेक्टर को ज्ञापन देकर मंत्रालयिक कर्मचारियों का कैडर बढ़ाने सहित अन्य मांगें की गईं। इसमें बताया गया कि सरकार के नीतिगत निर्णय के अनुसार प्रत्येक कर्मचारी को कम से कम तीन पदोन्नति के अवसर उपलब्ध कराए जाएंगे, लेकिन अभी तक कनिष्ठ लिपिकों के लिए पदोन्नति का कोई अवसर नहीं दिया गया। 2013 में नियुक्त कनिष्ठ लिपिकों के परीवीक्षाकाल समाप्त हुए दो साल होने को आए हैं, लेकिन उनकी सेवाएं स्थाई नहीं की गई और ना ही उनका बकाया वेतन एरियर दिया जा रहा है। इस अवसर पर जिलाध्यक्ष राधेश्याम सालोदिया, संरक्षक अनिल कुमार सुमन, बृजेंद्र सिंह,धीरेंद्र सहित अन्य मौजूद थे।
hin_Deva hin_Deva